พอดีช่วยตัวเอง แล้วแค่ฉีดน้ำล้างธรรมดา ไม่ได้ใช้สบู่ล้าง ประมาณ 1 ชม. ต่อไป ไปมีอะไรกับแฟนโดยไม่ใส่ถุง แต่ไม่ได้เสร้จ แค่สอดใส่แปปเดียว อยากทราบว่ามีโอกาศท้องไหมครับ ปกติแฟน 40กว่าวัน เมนส์มาที ตอนนี้ 48 วันแล้วครับ
สวัสดีค่ะ หากได้ล้างอวัยวะเพศแล้ว แม้จะไม่ได้ใช้สบู่ล้าง อสุจิก็ไม่น่าเหลือตกค้างอยู่ที่อวัยวะเพศภายนอกแล้ว หรือหากเหลือค้าง ก็จะตายภายในเวลาไม่นาน เพราะอสุจิเมื่ออยู่ภายนอกร่างกาย ก็มักจะตายภายในครึ่งชั่วโมงค่ะ อย่างไรก็ตาม หากยังไม่ได้ปัสสาวะ อสุจิอาจมีตกค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าสู่ช่องคลอด อสุจิอาจออกมากับน้ำหล่อลื่นได้ ซึ่งก็อาจทำให้มีโอกาสที่จะตั้งครรภ์ได้ แต่ก็ถือว่าน้อยมาก เพราะปริมาณอสุจิที่มีไม่มากหากประจำเดือนยังไม่มา แนะนำควรลองตรวจหาการตั้งครรภ์ดูก่อน หากตรวจไม่พบ จะได้ไม่ต้องกังวล และการที่ประจำเดือนไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น แนะนำควรรอประจำเดือนไปอีกซักระยะก่อนค่ะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ ต่อไป